Mireya Moscoso

Mireya Elisa Moscoso de Gruber (s. 1. heinäkuuta 1940) on panamalainen poliitikko. Hän oli Panaman ensimmäinen naispresidentti vuosina 1999–2004. Hän edustaa Panameñista-puoluetta, aiemmalta nimeltään Arnulfista-puolue, jota hän oli perustamassa. 

Moscoso valittiin 2. toukokuuta 1999 presidentiksi oltuaan kolmatta kertaa ehdokkaana. Hän astui virkaansa 1. syyskuuta. Toukokuussa 2004 hänen seuraajakseen valittiin Martín Torrijos. 

Moscoso oli naimisissa entisen presidentin Arnulfo Ariasin kanssa tämän kuolemaan saakka (1988).

Lähteet 

Panaman presidentit
Vuonna 1940 syntyneet
Elävät henkilöt